“Мы будзем асуджаны паводле таго, як адносіліся да бедных”, напісаў папа Францішак у звароце да духавенства архідыяцэзіі Пала, на філіпінскім востраве Таклабан. Кароткая сустрэча Пантыфіка з мясцовымі біскупамі і святарамі, а таксама асобамі, якія пацярпелі ад тайфуна "Хаям", адбылася 17 студзеня 2015 г. у катэдральным касцёле Палы. Ім быў уручаны тэкст паслання Святога Айца, а сам Папа звярнуўся да прысутных толькі са словамі кароткага прывітання. Ён патлумачыў, што пілоты самалёта, на якім ён павінен ляцець у Манілу, настойвалі на неадкладным выляце, у сувязі з набліжэннем трапічнага шторму. Пантыфік папрасіў прабачэння за адсутнасць магчымасці больш грунтоўнага спаткання і заклікаў працягваць маліцца за яго. У тэксце свайго паслання, аднак, ён даў шэраг каштоўных указанняў біскупам, святарам і кансэкраваным асобам Таклабану.